Fight Club (film)

***Fight Club*** er en amerikansk thrillerfilm fra 1999 som til tider krysser over i mørk komedie. Filmen er basert på romanen *[[Fight Club]]* av Chuck Palahniuk og er regissert av David Fincher med Brad Pitt, Edward Norton, og Helena Bonham Carter i hovedrollene. Filmen inneholder originalmusikk laget spesielt for filmen av  the Dust Brothers.

## Handlingsreferat
Fortelleren misliker jobben sin og eiendelene sine, og lider av kronisk insomnia. For å kurere dette deltar han i forskjellige støttegrupper, og utgir seg for å lide av en rekke ulike sykdommer. Men en annen bedrager, Marla Singer, begynner å delta i de samme støtte-gruppene. De to blir enige om å dele hvilke støttegrupper de skal gå i. På et fly hjem fra en forretningsreise møter Fortelleren såpe-selgeren Tyler Durden. Fortelleren kommer hjem men oppdager at leiligheten hans, og alle eiendelene hans har blitt ødelagt i en eksplosjon. Motløs over tapet av alle hans materielle goder kontakter han Tyler, og de møtes ved en pub.

Tyler forteller ham at han er fanget av forbrukerisme. På parkeringsplassen ber han fortelleren slå ham, og de har en slåsskamp. De blir snart enige om å gjøre det igjen. Fortelleren flytter inn i Tylers hjem, et stort falleferdig hus i et industri-område. De har flere slåsskamper utenfor puben, som tiltrekker seg stadig større folkemengder. Slåsskampene blir flyttet til en kjeller under puben, hvor mennene grunnlegger den eponyme Fight Club - som regelmessig møtes. Marla tar en overdose piller, og kontakter Fortelleren for å få hjelp. Han ignorerer henne, men Tyler reiser til leiligheten hennes for å redde henne. De innleder et seksuelt forhold, til fortellerens store irritasjon. Tyler advarer Fortelleren om aldri å snakke med Marla om ham. Fortelleren utpresser sjefen sin, og slutter i jobben.

Flere nye medlemmer slutter seg til Fight Club, inkludert Robert Paulson, en mann med testikkel-kreft som Fortelleren tidligere hadde møtt i en av støttegruppene han gikk i. Tyler rekrutterer deretter medlemmene til en ny anti-materialistisk og anti-korporativ organisasjon, Project Mayhem, uten Fortellerens viten. Gruppen engasjerer seg i hærverk over hele byen, noe som i økende grad plager Fortelleren. Etter at Fortelleren klager over at Tyler har ekskludert ham fra gruppen, avslører Tyler at det var han som tidligere forårsaket eksplosjonen i Fortellerens leilighet. Når Paulson blir drept av politiet under en sabotasje-aksjon, forsøker fortelleren å stoppe resten av prosjektet. Han oppdager at Tyler hadde besøkt en rekke byer over hele USA, og at «Project Mayhem» har spredt seg over hele landet. I en by tiltaler et prosjekt-medlem Fortelleren som Mr. Durden

Forvirret ringer fortelleren til Marla, og oppdager at hun også tror han er Tyler Durden. Tyler dukker opp på hotell-rommet, og avslører at Fortelleren har Dissosiativ identitetsforstyrrelse. Fortelleren avdekker Tylers planer om å ødelegge bygninger over hele byen. Han ber Marla om unnskyldning, og advarer henne om at hun er i fare. Men hun er lei av hans motstridende oppførsel, og nekter å lytte. Han forsøker å advare politiet, men betjentene er også medlemmer av Prosjekt Mayhem. Fortelleren forsøker å bli kvitt eksplosivene i en bygning, men Tyler dukker opp for å ta kontroll over situasjonen.

## Rolleliste
* Edward Norton – Hovedpersonen og fortellerstemmen
* Brad Pitt – Tyler Durden
* Helena Bonham Carter – Marla Singer
* Jared Leto – Angel Face
* Meat Loaf – Robert 'Bob' Paulson
* Zach Grenier – Richard Chesler
* Rachel Singer – Chloe
* Holt McCallany – The Mechanic
* Eion Bailey – Ricky
* Peter Iacangelo – Lou

## Priser
Fight Club har mottatt følgende priser:
* 2000 Empire Award (England) for *Beste britiske skuespillerinne* (Helena Bonham Carter)
* 2001 Online Film Critics Society Awards for *Beste DVD*, *Beste DVD kommentar* og *Beste DVD ekstra material*
* 2005 Total Film Magazine Award (England) for *Vår livstids beste film*

Fight Club har også vært nominert til følgende priser:
* 2000 Oscar for *Beste Effekter* og for *Lydredigering*
* 2000 Blockbuster Entertainment Award for Favorite Action Team (Brad Pitt og Edward Norton)
* 2000 Brit Award for *Best Soundtrack*
* 2000 Costume Designers Guild Award for *Excellence for Costume Design for Film*
* 2000 Sierra Award from the Las Vegas Film Critics Society Awards for *Best DVD and Best Editing*
* 2000 MTV Movie Award for *Beste slåsskamp* (Edward Norton mot seg selv)
* 2000 Golden Reel Award from the Motion Picture Sound Editors, USA for *Best Sound Editing – Effects & Foley*
* 2000 Online Film Critics Society Awards for *Beste Skuespiller* (Edward Norton), *Beste regissør*, *Beste Film*, *Beste Film Redigering*, og *Beste tilpassede manus*
* 2000 Political Film Society Award for *Democracy*

## Se også
* Fight Club, romanen
* Chuck Palahniuk
* Generation X

## Referanser


## Eksterne lenker
* 
* Fight Club hos Filmweb
* Velkommen til Jack Durdens verden